Filmski festival Tribeca odražava multikulturalni duh New Yorka
S obzirom da je za mnoge strane, niskobudžetne i neovisne filmove teško naći distributera u SAD-u promicanje takvih djela upravo je dio
Filmski festival Tribeca ove je godine smanjen kao posljedica ekonomske recesije, te se prikazuje 86 filmova, a ne, kao prošle godine, 120. U dvije glavne kategorije – World Narrative i World Competition – prikazuju se filmovi iz 36 zemalja. Holivudski glumac Robert DeNiro i njegova partnerica Jane Rosenthal pokrenuli su ovaj festival kratko nakon terorističkih napada 11. rujna 2001. Par je želio donijeti novac i vratiti ljude na Manhattan, te je Filmski festival Tribeca viđen kao način promicanja lokalnih i stranih umjetnika. Tribeca je inače prilično glamurozna stambena četvrt, udaljena tek nekoliko blokova od mjesta gdje su se nalazili neboredi Svjetskog trgovinskog centra. Festival je svake godine rastao, a ujedno je – kako kaže Jane Rosenthal – svaki puta imao i određenu središnju temu. Ove godine, više je komedija kao protuteža globalnoj ekonomskoj recesiji. Čak i kad je festival smanjenog obujma, organizatori kažu da je bilo ključno održati njegovu mješavinu uradaka domaćih umjetnika i stranih novodošlih filmskih autora. Genna Terranova je jedna od programskih urednika festivala. Među filmovima o kojima se ove godine najviše priča je iranska drama „O Elly“, o skupini starih prijatelja s fakulteta koji se okupe preko vikenda za razonodu na moru, ali laži i prijetvornost ubrzo dovedu do katastrofe. Asghar Farhadi za taj je film odnio nagradu za najboljeg redatelja na ovogodišnjem Filmskom festivalu u Berlinu. Kritičari jako hvale i film „Fixer: otmica Ajmala Naqshbandija.“ Taj dokumentarac bavi se talibanskom otmicom i odsijecanjem glave 24-godišnjeg prevoditelja i posrednika, koga su unajmili strani novinari u Afganistanu. Priču o otmici, koja se dogodila 2007., režirao je Amerikanac Ian Olds, a film se prikazuje sa titlovima na engleskom, talijanskom, dari i pašto jeziku. Festival nije mamac samo za filmske kritičare; i gledatelji kažu da su uzbuđeni što mogu vidjeti filmove iz raznih zemalja. Među njima je i ann Jones koja kaže da atmosfera festivala još pojačava ukupni doživljaj. S obzirom da je za mnoge strane, niskobudžetne i neovisne filmove teško naći distributera u Sjedinjenim Državama, programski urednici festivala kažu da je promicanje takvih djela upravo dio onoga što Tribecu čini vrlo specijalnim mjestom za filmske umjetnike sa svih strana svijeta.